

**ДО**

**Г-ЖА ЛЮДМИЛА ПЕТКОВА**

*Заместник министър-председател,*

*Министър на финансите и*

*Председател на Съвета за координация при управление на средствата от ЕС*

**КОПИЕ ДО:**

**Г-Н ИВАН ИВАНОВ**

*Директор на дирекция „Централно координационно звено“,*

*Администрация на Министерския съвет и*

*Секретар на Съвета за координация при управлението на средствата от Европейския съюз*

**ОТНОСНО:** Съгласуване на проекти на Индикативна годишна работна програма (ИГРП) за 2025 г. по Програма „Конкурентоспособност и иновации в предприятията“ 2021-2027 (ПКИП) и по Програма „Научни изследвания, иновации и дигитализация за интелигентна трансформация“ (ПНИИДИТ) от Съвета за координация при управлението на средствата от Европейския съюз

**УВАЖАЕМА ГОСПОЖО ПЕТКОВА,**

На основание чл. 3, ал. 1, т. 2 от Постановление № 70 на Министерския съвет от 14 април 2010 г. за координация при управлението на средствата от Европейските структурни и инвестиционни фондове и за създаване на Съвет за координация при управлението на средствата от Европейския съюз (СКУСЕС), предлагам за съгласуване проекти на Индикативна годишна работна програма (ИГРП) за 2025 г. за процедури за предоставяне на безвъзмездна финансова помощ по Програма „Конкурентоспособност и иновации в предприятията“ 2021-2027 (ПКИП) и по Програма „Научни изследвания, иновации и дигитализация за интелигентна трансформация“ (ПНИИДИТ).

Във връзка с разпоредбата на чл. 26 от ПМС № 23/2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г., Управляващият орган разработи проекти на ИГРП за 2025 г. по двете програми.

Проектите на ИГРП за 2025 г. по ПКИП и по ПНИИДИТ бяха публикувани за коментари на електронната страницата на всяка от програмите <https://www.mig.government.bg/programa-konkurentosposobnost-i-inovaczii-v-predpriyatiyata/indikativna-godishna-rabotna-programa-igrp/> и <https://www.mig.government.bg/programa-nauchni-izsledvaniya-inovaczii-i-digitalizacziya-za-inteligentna-transformacziya/indikativna-godishna-rabotna-programa-igrp-pniidit/> и на Единния информационен портал в периода 01.10-21.10.2024 г. Получените коментари и предложения и степента на отразяването им са описани в таблична форма, приложения към настоящото писмо. Във връзка с инициирано изменение на ИГРП на ПКИП за 2024 г., в проекта на ИГРП на ПКИП за 2025 г. допълнително е включена процедура „Въвеждане на технологии от областта на Индустрия 4.0 в предприятията“, която се прехвърля от ИГРП за 2024 г.

В случай, че успоредно с процедурата на съгласуване от СКУСЕС бъде инициирана процедура на съгласуване и от Комитета за наблюдение (КН) на ПКИП и ПНИИДИТ, решението на КН ще влезе в сила след съгласуването му от СКУСЕС.

**ПРИЛОЖЕНИЯ:**

1. Проект на ИГРП по ПКИП за 2025 г.;
2. Проект на ИГРП по ПНИИДИТ за 2025 г.;
3. Информация за коментарите, получени по реда на чл. 26, ал. 3 от ПМС № 23/2023 г. и за степента на отразяването им в проекта на ИГРП по ПКИП за 2025 г.
4. Информация за коментарите, получени по реда на чл. 26, ал. 3 от ПМС № 23/2023 г. и за степента на отразяването им в проекта на ИГРП по ПНИИДИТ за 2025 г.

С уважение,



**Росен Карадимов**

*Министър на иновациите и растежа*